প্রশ্ন (২৪/১০৪) : ঈদুল ফিতর উপলক্ষে বাঘা উপযেলাতে এক বিশাল মেলার আয়োজন করা হয়ে থাকে। মেলাতে নাচ-গান ও বাজনা সহ জুয়া-সার্কাস ইত্যাদি হয়ে থাকে। কোন মুসলিম এ মেলাতে যেতে পারে কি?  -শামসুযযামান  বাউসা হেদাতীপাড়া, বাঘা, রাজশাহী।  উত্তর : গান-বাজনা হারাম (লোকমান ৬)। বিশেষ করে ঈদুল ফিৎর উপলক্ষে আরো কঠিন পাপের কাজ। কারণ ঈদুল ফিৎর একটি পবিত্র ইবাদত অনুষ্ঠানের নাম। এ দিন উপলক্ষে কোন শরীআত বিরোধী কাজ করা যাবে না। এ সমস্ত মেলার আয়োজন করা এবং নাচ-গান ও বাজনার ব্যবস্থা করা মূলতঃ হিন্দুদের কাজ। তারা তাদের পূজা উপলক্ষে যুগ যুগ ধরে এ কাজ করে আসছে। কাজেই কোন মুসলিম এ মেলায় যেতে পারে না এবং এতে কোন প্রকার সহযোগিতা করতে পারে না। আল্লাহ বলেন, তোমরা নেকী ও তাক্বওয়ার কাজে পরস্পরকে সাহায্য কর এবং পাপ ও সীমালংঘনের কাজে সহযোগিতা করো না (মায়েদাহ ২)।